《佛窟寺》
宋代·马之纯

牛头山上有深隈，佛窟何人向此开。
过去辟支还示见，分明弥勒又生来。
刀如敝尽锋何在，形若销亡气莫回。
死复受形胎可入，有无真妄使人猜。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。